एसडीएम ने जमीन मालिक को दिया कारण बताओ नोटिस
सोहागपुर| बारंगी में निजी भूमि पर पेड़ काटने के मामले में एसडीएम मनोज उपाध्याय ने जमीन मालिक को नोटिस जारी किए। एसडीएम ने नोटिस में भूमि स्वामी घनश्याम पिता हरकिशन काछी से 8 जनवरी को कार्यालय में उपस्थित होकर जवाब देने को कहा। उल्लेखनीय है कि बारंगी में नदी किनारे निजी भूमि पर बिना अनुमति पेड़ काटने की खबर 25 दिसंबर के अंक में भास्कर प्रकाशित की थी। समाचार प्रकाशन के बाद एसडीएम ने पटवारी को जांच के लिए बांरगी भेजा था। पटवारी की जांच रिपोर्ट में बारंगी के घनश्याम काछी के खसरा नंबर 144 /2 स के रकबा 0.425 हेक्टेयर पर 39 पेड़ काटना पाया। इनमें अकोई, बील, बिही, चिरौल, बबूल, बेल एवं अर्जुन प्रजाति के हरे वृक्ष शामिल हैं। पटवारी की जांच रिपोर्ट के बाद एसडीएम ने कार्रवाई करते हुए भूमि स्वामी को कारण बताओ नोटिस जारी किया।
25 दिसंबर को प्रकाशित खबर
hin_Deva hin_Deva hin_Deva